|  |
| --- |
| **POZIV NA DOSTAVU PONUDA U POSTUPKU JEDNOSTAVNE NABAVE** **usluge dostavljanja pripremljene hrane (catering)****Evidencijski broj: 02/25** |

Klasa: 612-03/25-01/45

Urbroj: 2181-110-25-/1

Split, 10. veljače 2025.

**I. UPUTA PONUDITELJIMA ZA IZRADU PONUDE**

**1. OPĆI PODACI**

***Opći podaci o Naručitelju:***

Naručitelj: Gradsko kazalište mladih

Adresa: Trg Republike 1, 21000 Split

Odgovorna osoba naručitelja: Ivo Perkušić

OIB: 15177482366

Broj telefona: 021/344979

Internetska adresa: [www.gkm.hr](http://www.gkm.hr)

Adresa elektroničke pošte: ravnatelj@gkm.hr

***Podaci o osobi zaduženoj za komunikaciju s gospodarskim subjektima:***

Irena Bitanga, tajnik

Broj telefona: +38521317886

Adresa elektroničke pošte: tajnik@gkm.hr

***Popis gospodarskih subjekata s kojima je naručitelj u sukobu interesa:***

Temeljem članaka 80. Zakona o javnoj nabavi ("Narodne novine", broj 120/2016 i 114/22; dalje: ZJN), Gradsko kazalište mladih u ovom postupku (u daljnjem tekstu: Naručitelj) ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice ponuditelja ili podizvoditelja odabranom ponuditelju):

1. Valenti rooms, vl. Đani Valenti, Starčevićeva 16
2. Odvjetnik Mirko Bitanga, Gundulićeva 26, Split
3. Studio B&C, vl. Siniša Čović, Šižgorićeva 8

***Evidencijski broj nabave:***

02/25

***Vrsta postupka nabave:***

Postupak jednostavne nabave.

U skladu s člankom 12. stavak 1. točka 1.a) ZJN za predmetnu nabavu ne primjenjuje se ZJN.

**2. PODACI O PREDMETU NABAVE**

***Procijenjena vrijednost nabave:***

13.800,00 € bez PDV-a

Na temelju provedenog postupka jednostavne nabave, odabranom naručitelju izdavati će se narudžbenice.

***Oznaka i naziv iz Jedinstvenog rječnika javne nabave:***

CPV: 55520000

***Opis predmeta nabave:***

Predmet nabave su usluge dostavljanja pripremljene hrane i pića (catering) za potrebe Naručitelja od dana sklapanja ugovora do 31. prosinca 2025. za do pet velikih događaja svaki sa do 120 uzvanika (domjenci iza premijera). Ponuditelj je dužan pripremiti i dekorirati odgovarajući broj stolova (pet visokih okruglih te jedan stol za piće) te organizirati opskrbu uzvanika hranom i pićem u *Baletnoj dvorani* Naručitelja. Ponuđena hrana i piće moraju biti visoke kvalitete te uključivati hladne plate/finger food, desert, voće, kvalitetno crno i bijelo vino, pivo, sokove gazirane i obične, mineralnu gaziranu te običnu vodu.

U cijenu usluge uračunava se: priprema hrane, tanjuri, čaše, salvete, pribor za jelo, dovoz, montaža i demontaža te odvoz.

Obveze izvršitelja su: isporuka pripremljene hrane u količini i na vrijeme navedeno u narudžbenici, osiguranje adekvatne dostave u transportnoj ambalaži u kojoj se hrana može održavati na odgovarajućoj temperaturi i koja udovoljava propisima o higijeni hrane, dovoz čistog posuđa i odvoz nečistog.

Ponuditelj može ponuditi više različitih menija te Naručitelj može kombinirati sastavnice različitih menija po događaju.

**Nudi se samo cjelokupni predmet nabave.**

***Mjesto pružanja usluge*:** Gradsko kazalište mladih, Trg Republike 1, Split.

***Način izvršenja*:** do izvršenja ugovorenih obveza, najkasnije do 31. prosinca 2025.

**PRVA ISPORUKA PREDVIĐENA JE ZA DATUM 22. VELJAČE 2025.**

***Rok izvršenja:*** pripremljena hrana isporučuje se sukcesivno, temeljem pisanih narudžbenica Naručitelja. Dinamiku naručivanja određuje Naručitelj.

***Rok, način i uvjeti plaćanja:***

Naručitelj se obvezuje e-račun platiti u roku od 30 dana od dana zaprimanja e-računa. Naručitelj ne izdaje nikakva sredstva osiguranja plaćanja.

**Naručitelj zaprima isključivo e-račune**. Ukoliko odabrani Ponuditelj pošalje papirnati račun, Naručitelj ga neće moći zaprimiti, a odabrani Ponuditelj se neće moći naplatiti.

**3. DOKAZI SPOSOBNOSTI**

##### Svaki ponuditelj mora u postupku nabave dokazati da ispunjava uvjete prema važećim propisima o pružanju catering usluga u skladu sa Zakonom o ugostiteljskoj djelatnosti (Narodne novine broj: 85/15 121/16, 99/18, 25/19, 98/19, 32/20, 42/20, 126/21 i 152/24), Pravilniku o razvrstavanju i minimalnim uvjetima ugostiteljskih objekata iz skupina „Restorani“, „Barovi“, „Catering objekti“ i „Objekti jednostavnih usluga“ (Narodne novine broj: 82/07, 82/09, 75/12, 69/13, 150/14,i 85/15) i Pravilnikom o registraciji i odobravanju objekata te o registraciji subjekata u poslovanju s hranom (Narodne novine broj: 123/19, 03/21, pročišćeni tekst).

##### Navedeno se dokazuje važećim rješenjem za obavljanje usluga cateringa kojeg izdaje nadležno upravno tijelo.

Naručitelj može, prije donošenja odluke o odabiru, od ponuditelja koji je podnio ekonomski najpovoljniju ponudu, zatražiti dostavu dokaza da ne postoje osnove za isključenje propisane člankom 251. i 252. ZJN.

**4. PODACI O PONUDI**

***Sadržaj i način izrade ponude***

Ponuda treba biti popunjena prema uputama iz Poziva.

**Ponuda sadrži:**

* Prilog 1 - Ponudbeni list (ispunjen i potpisan od strane ponuditelja)
* Dokaz sposobnosti
* Meni

Ponuda se izrađuje na način da čini cjelinu.

Pri izradi ponude ponuditelj se mora pridržavati zahtjeva i uvjeta iz ovog poziva te ne smije mijenjati ni nadopunjavati tekst ovog poziva na dostavu ponuda.

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponuda se piše neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponude koje ne budu sukladne uvjetima naznačenim u ovom Pozivu na dostavu ponuda neće se razmatrati, kao ni neprihvatljive i neprikladne ponude.

Ponuda se smatra pravodobnom ako pristigne na adresu naručitelja do isteka roka za dostavu ponuda.

***Način dostave ponude***

Ponuditelj može dostaviti samo jednu ponudu za cjelokupan predmet nabave.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda se ne može mijenjati ili povući nakon isteka roka za dostavu ponuda.

***Način određivanja cijene ponude***

U cijenu ponude bez poreza na dodanu vrijednost moraju biti uračunati svi troškovi i popusti. Cijena ponude piše se brojkama.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

***Valuta ponude***

Cijena ponude izražava se u eurima.

***Kriterij odabira ponude***

Kriterij za odabir najpovoljnije ponude je ekonomski najpovoljnija ponuda (cijena, kvaliteta i raznovrsnost menija, udaljenost Ponuditelja od sjedišta Naručitelja).

U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.

***Jezik i pismo ponude***

Ponuda se izrađuje na hrvatskom jeziku i latiničnom pismu.

***Rok valjanosti ponude***

Rok valjanosti ponude mora biti najmanje 60 dana od dana otvaranja ponuda.

Ponuditelj rok valjanosti upisuje u za to predviđeno mjesto u Ponudbenom listu.

Naručitelj zadržava pravo pisanim putem zatražiti izjavu o produljenju roka valjanosti ponude.

Zahtjev za produženje roka valjanosti ponude i odgovor ponuditelja moraju biti isključivo u pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

***Ispravak i/ili izmjena Poziva, traženje pojašnjenja***

Naručitelj može izmijeniti ili dopuniti Poziv do isteka roka za dostavu ponuda.

Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz poziv na dostavu ponude, a naručitelj će odgovor bez odgađanja staviti na raspolaganje na isti način kao i osnovnu dokumentaciju bez navođenja podataka o podnositelju zahtjeva.

 ***Datum, vrijeme i mjesto dostave ponuda***

Rok za dostavu ponude je **19. veljače 2025. do 12:00 sati** na adresu Naručitelja: Gradsko kazalište mladih, Trg Republike 1, 21 000 Split. Ponuda se dostavlja u zatvorenoj omotnici uz naznaku: PONUDA U POSTUPKU 02/25, NE OTVARATI

Postupak otvaranja, pregleda i ocjene ponuda provodi se bez javnog otvaranja ponuda.

O postupku otvaranja, pregleda i ocjene ponuda sastavlja se zapisnik.

Pregled i ocjena ponuda tajni su do donošenja odluke Naručitelja.

***Rok donošenja odluke o odabiru ili poništenju***

Rok za donošenje obavijesti o odabiru ili poništenju iznosi 20 (dvadeset) dana od dana isteka roka za dostavu ponuda.

Za odabir je dovoljna jedna valjana ponuda.

Ako su dvije ili više valjanih ponuda jednako rangirane prema kriteriju za odabir ponude, javni Naručitelj će odabrati ponudu koja je zaprimljena ranije.

**I. PRILOZI**

PRILOG 1.- Ponudbeni list

 Ravnatelj:

 Ivo Perkušić

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **PRILOG 1.****PONUDBENI LIST**

|  |  |
| --- | --- |
| **Naručitelj:**  | **Gradsko kazalište mladih, Trg Republike 1, 21000 Split****OIB: 15177482366** |
| **Predmet nabave:** | **Usluge dostavljanja pripremljene hrane (catering)****Evidencijski broj nabave: 02/25** |
| **Naziv i sjedište ponuditelja**  |  |
| **OIB** |  | **IBAN** |  |
| **Gospodarski subjekt u sustavu PDV-a (zaokružiti)** | **DA** | **NE** |
| **Adresa** |  |
| **Telefon** |  | **Mobitel**  |  |
| **E-mail** |  |
| **Ime, prezime i funkcija odgovorne/ih osobe/a**  |  |
| **Ime, prezime i funkcija osobe za kontakt** |  |
| **Datum ponude:** |  |
| **Jedinična cijena po osobi bez PDV-a:** |  |
| **Iznos PDV-a:** |  |
| **Jedinična cijena po osobi s PDV-om:** |  |
| **Rok valjanosti ponude** |  |
|  | **Svojim potpisom potvrđujemo da smo proučili i razumjeli Poziv za dostavu ponude i sve uvjete ovog postupka nabave te da dajemo ponudu u skladu s odredbama ovog Poziva.** |
|  | **ZA PONUDITELJA:** |
| **M.P.** |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **(mjesto i datum)** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****(ime, prezime, funkcija i potpis ovlaštene osobe)** |
|  |  |

 |  |